Klokken 20.54 truede en mand med en kniv sig til kontanter i Mor's Grill og Pizza i Vestergade 69 i Nørresundby. Ifølge vagtchef Thomas Ottesen fra Nordjyllands Politi opholdt manden sig kortvarigt i pizzeriaet og fik udleveret, hvad der var af kontanter i kassen. Han stak efterfølgende af i retning mod Nørresundby centrum. Manden beskrives som en dansk mand, 185 centimeter høj, han var iført sort jakke og sorte jeans, og han havde ved røveriet en sort nylonstrømpe trukket over hovedet. Han gik lettere foroverbøjet. Politiet efterlyser vidner, der har set noget i området omkring Mor's Grill og Pizza i tidsrummet klokken 20.45 til 21.15. Politiet kan kontaktes på 114

Opsummering:
Mand truede sig til kontanter i Mor's Grill og Pizza i Nørresundby.